มันนี่ทูเดย์
ซีไอเอ็มบีตั้งผู้บริหารใหม่
28 มิ.ย. 2559

ซีไอเอ็มบีตั้งผู้บริหารใหม่
รายงานข่าวจากธนาคารซีไอเอ็มบี ไทย แจ้งว่า ที่ประชุมคณะกรรมการธนาคาร มีมติแต่งตั้งนายจักรมณฑ์ ผาสุกวนิช เป็นประธานกรรมการธนาคาร ดาโต๊ะ โรเบิร์ต แชบ เด๊า เม็ง ประธานกรรมการ เป็นรองประธานกรรมการ และกรรมการและประธานสำรอง คณะกรรมการกำหนดค่าตอบแทน สรรหาและดูแลกิจการ ขณะเดียวกันมีมติแต่งตั้งนายประเวช องอาจสิทธิกุล เป็นกรรมการอิสระ และกรรมการตรวจสอบ
ยื่นประกันว่างงานผ่านเน็ต
นายโกวิท สัจจวิเศษ เลขาธิการสำนักงานประกันสังคม (สปส.) เปิดเผยว่า สปส.เปิดให้ผู้ประกันตนสามารถขึ้นทะเบียนและรายงานตัวกรณีว่างงานผ่านระบบอินเทอร์เน็ตได้แล้ว เพียงใช้เลขบัตรประชาชนในการเข้าสู่ระบบทาง http://empui.doe.go.th/auth/index เพื่อความสะดวกรวดเร็ว หลังจากนั้นมายื่นแบบ 2-01/7 พร้อมเอกสาร เพื่อขอรับประโยชน์ทดแทนกรณีว่างงานที่ สปส.ได้ทุกแห่ง  และสามารถรายงานตัวกับสำนักงานจัดหาของรัฐแค่เดือนละ 1 ครั้ง  สอบถามเพิ่มเติมโทร. 1506 (ตลอด 24 ชั่วโมง)